ការសម្ភាសរបស់ សុខផល្លាណារី

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស សុខផល្លាណារី

ការសង្ខេបប្រវត្តិរបស់ សុខផល្លាណារី

*ការសម្ភាសនៅឆ្នាំ២០១៨ បងស្រី សុខផល្លាណារី កើតទាន់នៅក្នុងសម័យប៉ុលពត ជីវិតគាត់ពេលនោះបានបែកបាក់ជាមួយនឹងក្រុមគ្រួសារ ហើយមានជីដូនជីតាប្រវត្តិមកពីស្រុកចិនមករស់នៅទឹកដីខ្មែរទំរាំតែមកដល់អត់មានអ្វីហូបក្រៅពីក្តាមត្រាំ ដោយហូបជក់ៗហើយដាក់វិញ រហូតបានមកដល់ស្រុកខ្មែរទាំងត្រដ ក្រោយមកគាត់បានជួញដូររបស់ពីស្រុកចិនមកលក់ និងបានរហូតទៅដល់ថៃទៀត ក្រោយមកបានយកប្រពន្ធជនជាតិថៃ ហើយបានធ្វើការងារនៅក្នុងវាំងខ្មែរ រហូតបានមានកូន។ជីវិតរបស់បងស្រី គាត់មានមានជាអ្នកគ្រូបង្រៀន ហើយបានមា្តយរៀបចំអោយធ្វើគ្រូបង្រៀនដែរ រហូតមកដល់ពេលនេះ ម្តាយបងស្រីបានស្លាប់ហើយនៅសល់តែបងស្រីតែ១នាក់ឯងព្រោះបងស្រីអត់មានបងប្អូន និងមិនយកស្វាមីនោះទេ។*

ក៖ ចាសជាដំបូងសូមជម្រាបរលឹកបងស្រី តើសព្វថ្ងៃនេះបងស្រីសុខសប្បាយជាទេ?

ខ៖ សុខសប្បាយ!

ក៖ អឺ! ខ្ញុំឈ្មោះ កុយសុភី បានមកធ្វើការសម្ភាសនៅឆ្នាំចរ ពុទ្ធស័ករាជ២៥៦២ ត្រូវនឹងខែមគសិ​១១កើត ត្រូវនឹងថ្ងៃអង្ការ ទី១៨ ខែធ្នូ២០១៨​។ នាមត្រកូលនិងនាមឈ្មោះរបស់បងស្រីឈ្មោះអ្វី?

ខ៖ សុខផល្លាណារី

ក៖តើឈ្មោះហ្នឹងអ្នកណាជាអ្នកដាក់ឈ្មោះអោយ?

ខ៖ ម្តាយខ្ញុំ

ក៖ តើឈ្មោះហ្នឹងមានអត្តន័យយ៉ាងដូចម្តេច?

ខ៖ ល្អ

ក៖ ចាសអឺ! បងស្រីមានឈ្មោះ ហៅក្រៅ១ទៀតដេស?

ខ៖ មាន

ក៖ ឈ្មោះអ្វី?

ខ៖ ឈ្មោះទី

ក៖ តើមូលហេតុអ្វីបានជាមានឈ្មោះហៅក្រៅ១ទៀតហ្នឹង?

ខ៖ ដោយសារតែគាត់មើលឃើញឆ្មានោះល្អ ឈ្មោះទីៗ ចឹងគាត់ដាក់ទីៗ

ក៖ អូ! ចឹងចាប់ពីហៅឈ្មោះទីហ្នឹងមកនៅអាយុប៉ុន្នានដែរមានដឹងទេ?

ខ៖ តាំងពីនៅតូច

ក៖ អូ! តាំងពីនៅតូចម៉េចហ៎?

ខ៖ ចាស

ក៖ អូ! បងស្រីសព្វថ្ងៃមានមុខរបរធ្វើអ្វី?

ខ៖ សព្វថ្ងៃមុខរបរធ្វើគ្រូបង្រៀន

ក៖ ចឹងមកដល់សព្វថ្ងៃបងស្រីទៅរៀននៅសាលាគរុណកោសលនុងខាងច្បាប់គ្រូណា?

ខ៖ ចា

ក៖ ចាសពីឆ្នាំណាធ្វើគ្រូណា?បានចូលរៀនគរុណកោសលនុងនៅថ្ងៃខែឆ្នាំណា?

ខ៖ នៅថ្ងៃទី១៥ ខែកក្កដា ឆ្នាំ១៩៨៦

ក៖ ៨៦ចឹងរៀនបានរយៈពេល?

ខ៖ ១ឆ្នាំ!

ក៖ ១ឆ្នាំចឹង៨៧និង៨៨ហ្នឹងចេញ?

ខ៖ ចេញ!  
ក៖ ចាស! ហើយទៅបងស្រីចេញទៅគេអោយបងស្រីទៅបង្រៀននៅភូមិ ឃុំ ស្រុក ខេត្តណា?

ខ៖ នៅភូមិឃុំស្រុកពញ្ញាក្រែក

ក៖ ចឹងនៅបង្រៀននៅឯនុងបង្រៀនបានរយៈពេលប៉ុន្នានដែរ បានមកនៅពាមក្នុងវិញ?

ខ៖ ៣ឆ្នាំ បាន៣ឆ្នាំបានគេអោយផ្លាស់

ក៖ ចឹងពេលនុងគេដាក់គោលដៅអោយយើងទៅឯនុងតែម្តងហ៎?

ខ៖ ចាស! ពេលចេញទៅ ទៅឯនុងតែម្តង

ក៖ ចាសរហូតបានរយៈពេល៣ឆ្នាំ ទើបអាចមានសិទ្ធិផ្លាស់ប្តូរមកនេស មកស្រុកកំណើតយើងបាន?

ខ៖ ចាស!

ក៖ ហើយតើបងស្រី អឺសព្វថ្ងៃមុខរបរនុងពេញចិត្តដែរឬទេ?

ខ៖ ពេញចិត្ត!

ក៖ ពេញចិត្តចាស! មុខរបរនុងតើអ្នកណាអោយយើងទៅរៀនឬក៏យើងរៀននុងដោយចិត្តខ្លួនឯង?

ខ៖ មុខរបរនុង ទៅធ្វើជាគ្រូបង្រៀននុងគឺម្តាយខ្ញុំគាត់ចាត់ចែងអោយ

ក៖ គាត់ចាត់ចែងអោយយើងទៅហ៎?

ខ៖ ចាស!

ក៖ ចឹងមិនមែនគោលបំណងយើងចង់ទៅអី រៀនចប់ដោយតាមគោលបំណងយើងទេ?

ខ៖ ចាស! គាត់ជាអ្នកចាត់ចែងអោយព្រោះអីគាត់ជាគ្រូដែរ!

ក៖ ចុះនាមត្រកូលឪពុករបស់បងស្រីឈ្មោះអ្វី?

ខ៖ ឈ្មោះ អ៊ុក ហាន!

ក៖ ចឹងតើសព្វថ្ងៃគាត់នៅរស់ដែរឬទេ?

ខ៖ ស្លាប់! សព្វថ្ងៃគាត់ស្លាប់បាត់ទៅហើយ!

ក៖ កាលគាត់ស្លាប់នុងតើអាយុរបស់គាត់ប៉ុន្នានដែរ?

ខ៖ កាលគាត់ស្លាប់អាយុរបស់គាត់៤០គត់!

ក៖ ហើយទៅតើគាត់ស្លាប់ដោយសារតែមូលហេតុអ្វី?

ខ៖​គាត់ស្លាប់ដោយសារតែមូលហេតុ អត់អាហារនៅជំនាន់ប៉ុលពត ការបង្អត់អាហារ!

ក៖ អត់នុងកាលនុងបងស្រីឃើញភាពជាក់ស្តែង បងស្រីឃើញសភាពរបស់គាត់នុងសព្វថ្ងៃគាត់នៅឯណាដែរ?

ខ៖ ស្លាប់!

ក៖ កាលគាត់ស្លាប់នុងអាយុរបស់គាត់ប៉ុន្នានដែរ?

ខ៖ កាលគាត់ស្លាប់នុងអាយុរបស់គាត់៤០

ក៖ ចុះកាលគាត់ស្លាប់នុងដោយមូលហេតុអ្វី?

ខ៖ គាត់ស្លាប់ដោយមូលហេតុអត់អាហារកាលជំនាន់ប៉ុលពត ការបង្អត់អាហារ!!

ក៖ អត់ហ្នឹងបងស្រីឃើញរូបភាពជាក់ស្តែងពេលអត់អាហារនុងសភាពគាត់យ៉ាងម៉េចដែរនៅក្នុងខ្លួនគាត់ណា តើរបៀបយ៉ាងម៉េច? និយាយតាមចាំ!

ខ៖ ដល់ពេលគាត់អត់អាហារចឹងទៅ គាត់រាងត្រោមម្តងបន្តិចៗ

ក៖ អត់មានកំលាំងអត់មានកំហែងអី ស្គមរីងរៃអីចឹងទៅណា?

ខ៖ ស្គមម្តងបន្តិចៗ ហើយស្លាប់តែម្តង

ក៖ ហឹម!អូ! គាត់បានសិក្សាដល់ថ្នាក់ទីប៉ុន្នានដែរ?

ខ៖ ប៉ារបស់ខ្ញុំហេស?

ក៖ ចាស!

ខ៖ ខ្ញុំអត់ដឹងដែរ!

ក៖ ចុះកាលពីដើមគាត់មានសញ្ជាតិជាអ្វីដែរ?

ខ៖​គាត់មានសញ្ជាតិជាខ្មែរ!

ក៖ចាសចឹងមុខរបររបស់គាត់ធ្វើជាអ្វី?

ខ៖ ធ្វើគុមាសៀង

ក៖ បងស្រីខ្ញុំអត់ដែរលឺពាក្យហ្នឹងទេ សូមបងស្រីបកស្រាយពាក្យហ្នឹង ព្រោះខ្ញុំអត់ចេះ តើគុមាសៀងនុង ឋានៈតួនាទីរបស់យើងស្មើនឹងអ្វីដែរមកដល់ឥឡូវនេះ?ដឹងដេស?(និយាយក្រៅ៖ ថាទៅបើសិនជាអត់ដឹងថាអត់ដឹង)

ខ៖ ដឹងថាគាត់ជាអ្នកបើកលុយអោយទាហាន! ម៉ាស្រុកខ្មែរ

ក៖ ចាសចឹងម៉ាប្រទេសខ្មែរយើងតែម្តងហេស?

ខ៖ ចាស!  
ក៖ ចឹងគាត់ខាងគណនី បើកលុយអោយទាហាននៅម៉ាប្រទេសកម្ពុជាយើងហ្នឹង ជាទាហានគេហ៎?

ខ៖ ចាស

ក៖ កាលនុងគាត់មានទីកន្លែងកំណើតរបស់គាត់នៅក្នុងភូមិឃុំស្រុកឯណា?អត់ដឹងទេ?

ខ៖ អត់ដឹង

ក៖ តើគាត់ធ្វើការនៅភូមិឃុំស្រុកឯណា?

ខ៖ ពេលគាត់ធ្វើការគាត់បានធ្វើការនៅឯភ្នំពេញ

ក៖ ហឹមចឹងទីក្រុងភ្នំពេញហ៎?

ខ៖ ចាសសង្កាត់លេខ៦កាលនុងគាត់

ក៖ ចុះមានស្គាល់កន្លែងគាត់ធ្វើការនៅកន្លែងណាដែរ?ហើយកន្លែងនៅគេដាក់អីដែរមានបានដឹងទេ?

ខ៖ អត់!

ក៖ ហឹម! បងប្អូនខាងគាត់មានចំនួនប៉ុន្នាននាក់ដែរ?

ខ៖ មាន៤នាក់

ក៖ ដូចជាបងគេទី១ឈ្មោះអ្វី?

ខ៖ បងទី១ឈ្មោះ ក្រាញ់

ក៖ ភេទ?

ខ៖ ប្រុស!

ក៖ គេហៅយ៉ាងម៉េចគាត់ដែរ?

ខ៖ គាត់ហៅក្រៅថាក្រាញ់

ក៖ក្រាញ់ចឹង?

ខ៖ ចាស

ក៖ ចឹងឈ្មោះហ្នឹងងារនៅខាងក្រៅគេហៅថាក្រាញ់ហ្នឹងហេស?

ខ៖ ចាស

ក៖ តើនៅក្នុងបញ្ជីជាតិរបស់គាត់មានបានស្គាល់ដេស?

ខ៖ អត់ដឹងផង

ក៖ អត់ដឹងទេ

ខ៖ ចាស!

ក៖ ចុះទី២?

ខ៖ អត់ស្គាល់

ក៖ ទី៣?

ខ៖ អត់ដែរ

ក៖ ចុះទី៤?

ខ៖ អត់

ក៖ ចឹងចាំតែម្នាក់ហ្នឹងទេ?

ខ៖ ចាំតែម្នាក់ ព្រោះអីគាត់ធ្លាប់មកលេង

ក៖ អូ!បានមកនាមត្រកូលម្តាយរបស់បងស្រីមានឈ្មោះអ្វី?

ខ៖ ឈ្មោះ ជុយគីមអ៊ុក

ក៖ សព្វថ្ងៃគាត់នៅរស់ដេស?

ខ៖ ស្លាប់

ក៖ តើគាត់ស្លាប់នៅអាយុប៉ុន្នាន?

ខ៖ ៧១

ក៖ ៧១?

ខ៖ចាស

ក៖ តើគាត់ស្លាប់ដោយសារមូលហេតុអ្វី?

ខ៖ ដោយសារតែជំងឺជរាពាត

ក៖ ដោយឈឺ

ខ៖ ចាស

ក៖ តើគាត់មានសញ្ជាតិជាអ្វី?

ខ៖ សញ្ជាតិជាខ្មែរ

ក៖ តើគាត់កាន់សាសនាអ្វី?

ខ៖​ ព្រះពុទ្ធសាសនា

ក៖ តើគាត់មានមុខរបរធ្វើអ្វី?

ខ៖ គាត់មានមុខរបរធ្វើគ្រូបង្រៀន

ក៖ ចាសចឹងតើគាត់មានអត្តចរិតយ៉ាងដូចម្តេចដែរ អត្តចរិតគាត់?

ខ៖ អត្តចរិតគាត់ហេស?

ក៖ ចា

ខ៖ គាត់មិនកាច់មិនស្លូតប៉ុន្នានដែរ

ក៖ ចឹងគាត់ធនកណ្តាល!

ខ៖ចាស

ក៖ ចឹងគាត់មានភូមិកំណើតនៅក្នុងភូមិឃុំឯណាដែរ?

ខ៖ ស្រុកកំណើតរបស់គាត់នៅខាងកំពង់ធំ

ក៖ ចាស!ហើយទៅបងប្អូនរបស់គាត់ដូចជាបងគេទី១ឈ្មោះអ្វី?

ខ៖ គាត់បងគេទី១ហើយ

ក៖ ហើយចឹងទៅគាត់ជាកូនទោលហេស?

ខ៖ ចាស

ក៖គាត់កូនទោលអត់មានបងប្អូននោះទេនេស?

ខ៖ ចាស

ក៖ ចឹងមានតែម្នាក់ឯងនោះទេ ចាសអឺ! ខ្ញុំចង់សួរអំពីជីវៈប្រវត្តិពីឪពុកនិងម្តាយបងស្រីហ្នឹងណាមុនហ្នឹងបានអឺ រៀបអាពាហ៏ពិពាហ៏តើគាត់មានបានឃើញរូបសម្បត្តិហើយនិងបានស្គាល់ចិត្តអីហើយបានរៀបអាពាហ៏ពិពាហ៏?

ខ៖ ចាសស្គាល់គ្នាហើយ កាលនៅរៀន!

ក៖ ហើយចឹងនិយាយអំពីជីវៈប្រវត្តិរបស់គាត់ទៅមើល តើគាត់ជាពូជពង្ស ឥឡូវបងស្រីចូលនិយាយអំពីជីវៈប្រវត្តិរបស់ឪពុករបស់បងស្រីទៅមើលថាតើដំណើរជីវិតរបស់គាត់យ៉ាងម៉េចដែរ?

ខ៖ ជីវៈប្រវត្តិរបស់គាត់ ឪពុក គាត់នៅអាយុប្រហែលជា១៨និង១៩នុងរកស៊ីនៅថៃ

ក៖ អត់ទេឪពុករបស់គាត់មកពីស្រុកចិនសិន?

ខ៖ មកពីស្រុកចិន ទៅរកស៊ីនៅថៃ

ក៖អត់ទេ

ខ៖ កាលដើមឡើយឪពុករបស់ម្តាយខ្ញុំហ្នឹង ជាជនជាតិចិន មកពីចិន មកស្រុកខ្មែរ

ក៖ ធ្វើដំណើរពីចិនមកគឺគាត់ពិសារ?

ខ៖ កាលធ្វើដំណើរពីចិនមកមានពិសារតែក្តាម១នោះទេ មកពីស្រុកចិនមកដល់ខ្មែរ

ក៖ ចាស

ខ៖ ជាមួយបបរ

ក៖ចាសគាត់ពិសារយ៉ាងម៉េចដែរ?

ខ៖ គាត់ពិសារកាត់ជើង១ ជក់ៗទៅហើយហ៊ុតបបរទៅ រួចដាក់ទៅវិញទៅ!ហើយយកមកជក់ៗទៀតទៅ ហើយក្តាមនៅសល់ប៉ុន្នាន ដាក់បន្តទៀតទៅ! សម្រាប់ទុកក្រោយមកទៀត

ក៖ ចឹងហើយបានមកដល់ស្រុកខ្មែរហ្នឹង?

ខ៖ ក៏បានមកដល់ស្រុកខ្មែរហ្នឹង

ក៖ ចាសមកដល់ស្រុកខ្មែរកាលនុងតើគាត់មានអាយុប៉ុន្នាន?

ខ៖ គាត់មានអាយុ១៨ទៅ១៩

ក៖ ចាសចឹងហើយក៏គាត់បានធ្វើដំណើរទៅរកស៊ីនៅ?

ខ៖ នៅស្រុកថៃ!

ក៖ចាស!ចឹងដឹងថាទៅរកស៊ីនៅស្រុកថៃមានបានដឹងថាគាត់ទៅរកស៊ីអ្វី? ជួនដូរអ្វី យកអ្វីពីខ្មែរយើងទៅ ហើយយកអ្វីពីខ្មែរយើងទៅលក់វិញ?ដល់ចឹងពេលគាត់បានទៅរកស៊ីនៅស្រុកថៃនុងទៅគាត់បានឃើញ?

ខ៖ គាត់បានឃើញក្រមុំថៃ! ចាប់ចិត្តស្រលាញ់គ្នាទៅ ក៏នាំមកនៅស្រុកខ្មែរ។

ក៖ នៅឯស្រុកណា?

ខ៖ មកនៅខាងកំពង់ធំ

ក៖ បានប៉ុន្នានដែរគាត់ចូលទៅក្នុងវាំង?

ខ៖ បានប្រហែលជា១ខែគាត់បានចូលនៅក្នុងវាំង! ធ្វើការអោយវាំង ចំការស្តេចនុង

ក៖ ចាសធ្វើការអោយស្តេចនុង ក៏ប៉ុន្តែគាត់ចេះ វិចិត្រករក្នុងការឆ្លាក់គំរូហេស?

ខ៖ វិចិត្រករនៅក្នុងការធ្វើគំរូ ដូចជាដាប់ឈើ ខាងជាងអីនុង

ក៖ ចាខាងជាងចំលាក់?

ខ៖ ចាស!

ក៖ ចឹងគាត់ខាងជាងចំលាក់ ហើយមានអីនុងគាត់ធ្វើនៅក្នុងវាំងនុងណា?

ខ៖ ចាស

ក៖ ចឹងគាត់ធ្វើទៅក៏យ៉ាងម៉េចទៀតប្រពន្ធគាត់នុង?

ខ៖ ប្រពន្ធថៃនុងទៅស្រលាញ់ស្តេច!

ក៖ អឺដល់ពេលគាត់ទៅស្រលាញ់ស្តេចនុងទៅរកបាន?

ខ៖ បានកូន១ បានកូនស្រី១

ក៖ ចាសហើយចុះយ៉ាងម៉េចទៀត?

ខ៖​រួចទៅម្តាយគាត់នុងក៏បានដឹងដំណឹងថាស្តេចនុងមានប្រពន្ធជនជាតិចាម១នាក់ទៀត ក៏បកមកផ្ទះវិញបកមករកប្តីវិញ!

ក៖ ចឹងបកមករកប្តីវិញនៅខេត្តកំពង់ធំនុងហេស?

ខ៖ ចាស

ក៖ ហើយដល់ពេលបកមករកប្តីវិញ គាត់ក៏បានដំណាល់ប្រាប់ថាយ៉ាងម៉េច?

ខ៖ គាត់ប្រាប់ថា គាត់អត់មានដំណាល់ប្រាប់ដល់ប្តីនោះទេ គាត់មកស្រុកថៃវិញហើយ

ក៖ ចាស! ចឹងពេលនុងគាត់ទំងន់?

ខ៖ ពេលនុងគាត់ទំងន់បាន៥ខែ

ក៖ ចាស! បាន៥ខែហឹម

ខ៖ ក៏ប៉ុន្តែទាល់តែគាត់ឆ្លងទន្លេហើយបានគាត់ត្រលប់ទៅរស់នៅឯថៃវិញ

ក៖ចឹងបានប៉ុន្នានខែ គាត់ចេញដំណើរទៅថៃ គាតលួចទៅ?

ខ៖ បានតែ១អាទិត្រនុង

ក៖ អូបានតែ១សប្តាហ៏នោះទេ

ខ៖ចា

ក៖ចឹងកូននុងប៉ុន្តែមុននឹងកូននុងកើតមក តើគាត់មានបានដំណើរប្រាប់ប្តីរបស់គាត់តាចិននុងណា តើមានបានដំណើរប្រាប់ថាយ៉ាងម៉េច?

ខ៖ បានដំណើរប្រាប់ថា! បើកូន ប្រុសគាត់យកទៅ តែបើសិនជាកូនស្រីគាត់អត់យកទៅនោះទេ

ក៖ តើមូលហេតុងបានជាគាត់និយាយចឹងថា បើសិនជាកូនប្រុសគាត់យកទៅ ហើយកូនស្រីគាត់អត់យកទៅ?

ខ៖ ដោយសារមូលហេតុដោយសារស្រីចិត្តទន់

ក៖ ចឹងកាលនុងកូននុងស្រីកើតបាន១សប្តាហ៏ហើយគាត់អត់យកទៅទេ? គាត់រកមេដោះអោយចិញ្ចឹមហេស?

ខ៖​ចាស

ក៖ ដល់ពេលចិញ្ចឹមបានហើយគាត់ក៏លួចទៅប្រទេសថៃវិញទៅ?

ខ៖ ទៅប្រទេសថៃនុងវិញទៅ

ក៖ ចឹងអត់មានអោយតាចិននោះបានដឹងទេ?

ខ៖ អត់ទេ

ក៖ អត់អោយប្តីដើមគាត់ដឹងនោះទេ?

ខ៖ អត់ទេ!

ក៖ ចាសហើយយ៉ាងម៉េចទៀតជីវៈប្រវិត្តរបស់គាត់និយាយតទៅទៀតទៅ?

ខ៖ ហើយដល់ពេលគាត់បានចិញ្ចឹមម្តាយរបស់ខ្ញុំទៅ ឪពុករបស់គាត់ ជាតាចិននុងក៏យកមេដោះនោះធ្វើជាប្រពន្ធទៅ

ក៖ ចឹងយកគាត់ធ្វើជាប្រពន្ធ

ខ៖ ចា

ក៖ចឹងកាលនុងយកមកដោះនោះជាប្រពន្ធចុងរបស់គាត់ទៀតទៅណា?

ខ៖ប្រពន្ធចុង!

ក៖ ចាសហើយយ៉ាងម៉េចគេទៀតទៀត?

ខ៖ រួចហើយយកមេដោះនោះធ្វើជាប្រពន្ធបានមានកូនស្រី១ហើយប្រុស១!

ក៖ ចាសចឹងកូនប្រុសនោះមានឈ្មោះអ្វីដែរកូនបង?

ខ៖ គាត់ឈ្មោះវឿន

ក៖ ចា ជុយ វឿនចឹងទៅណា?

ខ៖ ជុយវឿន!

ក៖ ហើយចុះទី៣ឈ្មោះ?

ខ៖ ជុយ ហ៊ីម!

ក៖ ចាសភេទ?

ខ៖ ភេទស្រី

ក៖ ចាសមាន៣នាក់ រួចទៅយ៉ាងម៉េចតទៅទៀត?

ខ៖ រួចទៅបានបែកគ្នាជំនាន់

ក៖ ចឹងបានរស់នៅបានសុខសាន្តជាមួយគ្នាទៅ រហូតមកដល់សម័យគេហៅថាជំនាន់របបអ្វីហើយនៅក្នុងណាដែរ? ឆ្នាំមួយពាន់ប្រាំបួនរយប៉ុន្នានដែរ?

ខ៖ ឆ្នាំ១៩៧៥

ក៖ ចាសហើយបានមកដូចថាប្រទេសនេះវាអសន្តិសុខវាមានសង្គ្រាមចឹងណា

ខ៖ ចាស

ក៖ចឹងគេចូលសង្គ្រាមហើយ ចឹងគេហៅរបបប្រល័យពូជសាសន៏?

ខ៖ ចាស

ក៖ ចឹងដឹងថារបបនុងចូលហើយ តើគាត់រៀបចំឥវ៉ាន់យ៉ាងម៉េច?

ខ៖ គាត់ដឹង គាត់ស្តាប់វិទ្យុដឹងថារបបប្រល័យពូជសាសន៏ហ្នឹងចូលមកហើយ គាត់ដឹង

ក៖ ចាសដឹងពត៏មាន

ខ៖ ហើយគាត់បានរៀបចំឥវ៉ាន់ចេញទៅប្រទេសក្រៅណ៎ ចេញទៅអាមេរិកហ្នឹងណា

ក៖ ចាស!

ខ៖ ដល់ចឹងកាលនុងខុសត្រូវនឹងគ្នាតែកន្លះម៉ោង

ក៖ ហឹម

ខ៖ ឡើងយន្តហោះហើយ ជិះឡានមកដល់យន្តហោះហើយ

ក៖ ចឹងយើងដឹងជិះឡានមកដល់យន្តហោះពោធិតុងហើយ

ខ៖ ពោធិតុងហើយចាសៗ គេកាកនៅត្រង់នុង

ក៖​អូ​ គេកាកនៅគ្រប់កន្លែង?

ខ៖ ចាស!

ក៖ អត់បានឡើង

ខ៖ខុសត្រូវគ្នាបន្តិច

ក៖ ហើយដល់ចឹងយ៉ាងម៉េចទៀត?

ខ៖ ដល់ពេលចឹងហើយគេអោយបំបែកគ្នា ហើយម្តាយខ្ញុំគេអោយចេញពីផ្ទះ ម្តាយខ្ញុំបីកូនពីផ្ទះហ្នឹងហើយទៅវាទាញដៃចេញក៏អត់ចេញដែរ រួចទៅវាបាញ់សម្លាប់ចោលទាំងម្តាយទាំងកូននៅខាងមុខផ្ទះហ្នឹងទៅ!

ក៖ ហឹម!ចឹងគាត់មានកូនតូចនុងបានប៉ុន្នានខែហើយកូននុង?

ខ៖ កូននុងរាងត្រឹសហើយ! ប្រហែលជា៧ទៅ៨ខែកូននុង

ក៖ អូ! ចឹងងាប់ទាំងកូននុងទៀតទៅ?

ខ៖ ចាសងាប់ទាំងកូននុងទៀតទៅ ដល់ពេលហើយក៏បែកគ្នា

ក៖ ជិះឡានដោយៗខ្លួនហេស?

ខ៖ អត់មានបានជិះនោះទេកាលនោះវា គេដុតចោលទៀតណា

ក៖ ចឹងគេដុតចោល!

ខ៖ ដល់ពេលគេដុតចោល ហើយទៅវាអោយដើរ

ក៖ ចឹងហ៎!

ខ៖ ដល់ពេលវាអោយដើរហើយវាអោយបំបែកណា!

ក៖ ចាស

ខ៖ ចឹងនៅកន្លែងនោះមកនេះ កន្លែងនោះមកនោះមក!

ក៖ ចឹងបងប្អូនបំបែកទាំងអស់ម្តាយឪគ្រួសារ អោយបែកតែម្តង?

ខ៖ ចាស បានបែក ដល់ពេលប្អូនគាត់សព្វថ្ងៃមិនដឹងថានៅរស់ឬក៏ស្លាប់ អត់មានបានដឹងដំណឹងសោះ

ក៖ ចាស

ខ៖ អត់ដឹងនោះទេ!

ក៖ ប៉ុន្តែអឺ! ក្រុមគ្រួសាររបស់បងស្រីបានជុំគ្នា?

ខ៖ ចាស! បានជុំគ្នា

ក៖ ដល់ពេលបំបែកចឹងទៅ ទៅដល់កន្លែងណាដែលបានទៅដល់?

ខ៖ ដើរ ក្រុមគ្រួសារខ្ញុំដើរ រហូត!! ដល់ជីមាន់

ក៖ ដើររហូត?

ខ៖ ចាសដើររហូត

ក៖ អូស!ដល់ជីមាន់នុង?

ខ៖ ចា

ក៖ ដើរនៅពេលនុងមានបានដឹងប៉ុន្នានថ្ងៃនោះទេ?

ខ៖ អត់ចាំថាប៉ុន្នានថ្ងៃនោះទេ ដឹងថាដល់កន្លែងណាដេកនៅតាមផ្លូវនៅវាលស្រែ!

ក៖ ចឹងអត់មានសុំផ្ទះប្រជាជនគេដេកនោះទេនេស?

ខ៖ អត់!

ក៖​ចឹងគេបានជម្លាសពីណា?

ខ៖ គេជម្លាសអស់ហើយ

ក៖ ចឹងការធ្វើដំណើរនៅតាមផ្លូវហ្នឹង ដូចថាបងស្រីមានការធ្វើដំណើរទៅឯណា តើបានមានបានចង់ចាំអ្វី មានការជួបប្រទះដូចថាឧបសគ្គនិងការលំបាកអ្វីខ្លះ ដូចជាអឺ នែស ទឹកអីហ្នឹងម្ហូបអាហារអីនុង យើងបានដោះស្រាយយ៉ាងម៉េចដែរ?

ខ៖ ដោះស្រាយខ្លួនឯង!គេអត់មានអោយអីទាំងអស់

ក៖ អត់មានអោយអីទាំងអស់?

ខ៖ ចាស

ក៖ ចឹងដោះស្រាយរហូតទំរាំទៅដល់ជីមាន់នុងឆ្ងាយណាស់

ខ៖ ឆ្ងាយណា

ក៖ ចាសចឹងដោះស្រាយយ៉ាងម៉េចខ្លះទៅ បាយម្ហូបអីនុង?

ខ៖ ដើររើសគួស្រូវទៅ ដើររើសគួស្រូវឡើងវែងៗនេះនុងណា! បានប្រហែលជា១កំប៉ុងស្រូវអីនោះទេយកមកបុកបបរទៅ

ក៖ ហឹម

ខ៖ ដល់ពេលអស់ចឹងទៅបានកាយអាបបរ ដំឡូងគេជីករួចអីនុងតូចៗនុងប៉ុនៗកូនដៃនុង យកមកស្ងោរទៅ

ក៖ ចាស!

ខ៖ ហើយចឹងទៅក៏ទៅទៀតទៅ! បានទៅដល់នុងបានវាដូចថាជំរុំ គេអោយនៅណា

ក៖ ចាស

ខ៖ បានទៅដល់នុង គេប្រមូលនៅជើងភ្នំជីមាន់នុងតែម្តង!

ក៖ ចាសចឹងកាលនុងដើរទៅជាវ៉ូងចឹងតែម្តង?

ខ៖ ចាស!

ក៖ ចឹងបានមានប្រធានអីដើរ ធ្វើដំណើរនៅតាមផ្លូវខ្លាចយើងដើរគេចអី?

ខ៖ ចាស!ហើយខ្លាចទៅរកបងប្អូន

ក៖ ចឹងដែរហ៎

ខ៖ ចាស

ក៖ ហឹម

ខ៖ ទាល់តែដល់ជុំរុំបានគេដើរទៅប្រមូលមនុស្សអោយបានទៅដល់ឯជីមាន់នុងណា

ក៖ អូ! ហើយបានទៅដល់ រស់នៅឯនុងហើយវាអោយយើងរស់នៅយ៉ាងម៉េច ហើយមានផ្ទះសំបែងអីដេស?

ខ៖ អត់មានផង!

ក៖ ចឹងគេអោយយើងនៅយ៉ាងម៉េចដែរ?

ខ៖ មានផ្ទះអីផង!

ក៖ ចឹងនៅនឹងជើងភ្នំនុង?

ខ៖ ចាសនៅនឹងជើងភ្នំនុង!

ក៖ ចឹងយើងគេង យប់ប្រលប់អីសត្វធាតុអីយ៉ាងម៉េចដែរ?

ខ៖ គេនុងដូចគ្មានខ្លាចស្អីនោះទេ ពេលនុងខ្ញុំនៅតូច

ក៖ ចឹង! អូ

ខ៖ គ្មានទេងងឹតញឹង ភ្លៀងមកបានអាថ្មភ្នំនុងបាំងណា

ក៖ ចាសចឹងនៅនឹងជើងភ្នំនុងមានជើងថ្មអីចឹងទៅណា ចឹងបាននៅក្នុងរន្ធភ្នំអីនុងច្រកទៅ?

ខ៖ ចាស!

ក៖ ហើយទៅបានទៅដល់កន្លែងនុងហើយ វាអោយយើងរកនៅរបៀបនុងហើយតើដូចថាវាបានប្រើអោយធ្វើការងារយ៉ាងម៉េចដែរ?

ខ៖ និយាយរួមវាអត់មានអោយយើងធ្វើអ្វីទាំងអស់ ក៏ប៉ុន្តែវាបង្អត់

ក៖ ចឹងវាមានធ្វើស្រូវ ហើយមានអោយលើកដីអីនុងអត់មានទេ?

ខ៖ អត់មានទេ តែថាវាបង្អត់អត់មានអោយចំណីអីនុង

ក៖ និយាយរួមទៅ វាទទួលខុសត្រូវដូចថាចែកអង្កចែកអាហារអីអោយយើងអត់មានទេ?

ខ៖ អត់មានទេ

ក៖ អោយយើងរកខ្លួនឯង ហើយដោះស្រាយខ្លួនឯង?

ខ៖ អោយខ្លួនឯង

ក៖ចឹងការងារអ្វីគេអត់មានអោយធ្វើអ្វីទេ?

ខ៖ ចាស

ក៖ ចឹងវាបញ្ជូនយើងអោយទៅរកកន្លែង

ខ៖ អោយទៅរកកន្លែងងាប់នុង! តែថាវាអត់មានសម្លាប់អីទាំងអស់

ក៖ហ្នឹងហើយ បើសិនជាខែខ្លះវារកស៊ីហើយវាសម្លាប់

ខ៖ ចាស

ក៖ ដល់ចឹងវាបញ្ជូនយើងទៅអត់ ដល់ពេលប្រពន្ធទឹកភ្លើងអីក៏យើងអត់មានដែរនេស?

ខ៖ អត់

ក៖ អូ

ខ៖ អត់មានទេ ផឹកទឹកតាមដានជើងគោ

ក៖ ចាស

ខ៖ តាមជើងគោ

ក៖ ចឹងទឹកអី  
ខ៖ ទឹកជើងគោនុង ទឹកថ្លុក

ក៖ អត់មានទឹកតាមភ្នំអីនោះទេ

ខ៖ មានទឹកថ្លុកនៅត្រឹមនេះរាក់ៗនុង

ក៖ ចឹងទឹកនៅកាលនោះមានសភាពយ៉ាងម៉េចដែរ?

ខ៖ មានសភាពល្អក់ឡើងក្រហម ដូចជារបៀបទឹកដោះគោ ហេសៗ!

ក៖ ឡើងខាប់ចឹង?

ខ៖ ហ្នឹង តែវាមិនខាប់ចឹងពេកនោះទេ

ក៖ ចាស

ខ៖ ចាស

ក៖ ចឹងទឹកនុងដូចថាវាពត៍ចឹងហើយរាងល្អក់ៗនេស?

ខ៖ ចាស

ក៖​ល្អក់ខ្លាំងក៏ប៉ុន្តែក៏យើងមិនបានហ៊ានយកអ្វីភ្លាមៗដែរនេស?

ខ៖ ចាស

ក៖ ហើយចឹងតើយើងយកអ្វីមកត្រង់?

ខ៖ ក្រមា

ក៖ ក្រមាត្រង់?

ខ៖ ចាស

ក៖ ហើយដល់ពេលយើងរកក្រមាដាំបាយអីត្រងចឹងដែរនេស?

ខ៖ មានបបរមានដាំបាយ! បើបបរមានគ្រាប់អង្កមួយៗ ហើយទឹកឡើងក្រហូង!

ក៖ ជាពិសេសទៅឯនុងអត់មានសូវបានម្ហូបនោះទេ រកមើមឈើ ផ្លែឈើអីចឹងនេស?

ខ៖ ផ្លែឈើនិយាយរួមទៅអីក៏គ្មានដែរមានតែផ្លែអំពិល !

ក៖ ហឹមសម្បូរ?

ខ៖ សម្បូរក្រៅពីហ្នឹង អត់មាននោះទេ

ក៖ សម្បូរ?

ខ៖ សម្បូរ ហើយដល់ពេលបន្លែមានតែបន្លែនិងត្រកួន

ក៖ ចាស

ខ៖ ហើយនឹងប៉ិកគួ ពួកវាដាំណាតែវាអត់មានអោយពួកយើងបេះនោះទេ រួចទៅបងខ្ញុំអត់ដឹងថាផ្លែប៉ិកគួពុលនោះ ចឹងឃ្លានពេកទៅបេះប៉ិកគួនុងហើយពុល!

ក៖ចឹងប៉ិកគួព្រៃ?

ខ៖ ប៉ិកគួយើងហ្នឹង!

ក៖ចឹងផ្លែវាពុលហ៎?

ខ៖ ពុល

ក៖ ហាក់ខ្ញុំអត់ដឹងដែរចឹង

ខ៖ ស៊ីទៅពុល ហើយចឹងបានអ្នកនៅក្បែរនុងដឹង ចឹងហើយក្អួតវិញទៅបានអត់អី ពុលណាផ្លែប៉ិកគួនុង!ឃ្លានពេក មើលទៅឃើញផ្លែប៉ិកគួនុងហើយបេះស៊ី!

ក៖ ហឹម

ខ៖ គេអោយដែរ អោយជាកាទួក អាកាទួកជ្រូកយើងហ្នឹង!ម្តងតែម៉ាទូកដៃយើងហ្នឹង

ក៖ រួមម៉ាគ្រួសារអោយតែម៉ាទូកដៃហ្នឹង?

ខ៖ ចាស

ក៖ ហើយចឹងយើងមានគ្នាដល់ទៅ៤ទៅ៥នាក់!ចាសដល់ពេលនៅក្នុងនុងទៅ ឪពុកបងស្រីនុង ហែវអត់អាហារហើយក៏ស្លាប់ទៅ?

ខ៖ ហើយក៏ស្លាប់ទៅ

ក៖ ចាស! ហើយដល់ពេលផុតពីនុងមក ពីរបបប៉ុលពតនុងមកណា

ខ៖ ចាស

ក៖ បានរណសេសាមគ្គីសង្គ្រោះចូលមក សង្គ្រោះណា ចឹងបានផុតមកហើយ តើបងស្រីធ្វើយ៉ាងម៉េចគេទៀត? ធ្វើដំណើរជាមួយនឹងម្តាយបងយ៉ាងម៉េចគេទៀតនៅក្នុងជីវិតហ្នឹង?

ខ៖ ដល់ពេលដាច់ប៉ុលពតទៅ បានវៀតណាមចូលមកជួយនុង

ក៖ ហ្នឹងហើយ

ខ៖ ដល់ចឹងបានដាច់ប៉ុលពតបានវៀតណាចូលមកជួយចឹងបានវាផ្អើអស់ទៅ ហើយប្រជាជននៅក្នុងភូមិនុងនាំគ្នារត់ចេញ ជិះឡានមកជាមួយវៀតណាម ខ្ញុំជិះជាមួយកងទ័ពវៀតណាមនុងណា

ក៖ ចាសបងស្រីបានផុតទៅក៏បានសុំជិះមកជាមួយកងទ័ពវៀតណាមមក!

ខ៖ ចាសហើយទៅកងទ័ពវៀតណាមនោះអត់មានអោយងើបចេញក្បាលនោះទេ បើសិនជាឃើញគេបាញ់

ក៖ អូចាសៗ

ខ៖ ជិះក្បាលនៅក្រោមណាឡាននុង

ក៖ ចឹងខ្ញុំចង់សួរដឹងអំពីប្រវត្តិរបស់គាត់ដឹងខ្លះៗដែរ ដូចជា មុននឹងរណៈ សេកងទ័ពវៀតណាមហ្នឹងដូចថាបានដាច់ហើយ ប៉ុន្តែមីងហ្នឹងគាត់ទៅយកស្រូវនៅឃ្លាំងគេហេស និយាយកន្លែងហ្នឹងបន្តិច?

ខ៖ ទៅយកស្រូវនៅឃ្លាំង កងទព័វៀតណាមចូលមកអាពតរត់ចូលព្រៃនុងណា ប្រជាជនទៅរត់យកស្រូវអាពតនៅជង្រុក ដល់ទៅយកទៅមិនដណ្តើមគ្នា?

ក៖ ចាស

ខ៖ ដាក់កាថុនអីចឹងទៅ គេទាត់ខ្ញុំ១ជើងពីក្រោយ ឡើងអុកក្តេតញ៉ាត! សន្លប់ឈឹង

ក៖ ឈឹង!

ខ៖ ឈឹងហៅគេ!

ក៖ ហៅគេជួយរឹតអីចឹងទៅ

ខ៖ ដល់ពេលដឹងខ្លួនមក! មកនៅវត្តលោក!

ក៖ ហើយចឹងស្រូវនុងអត់បានទេ?

ខ៖ អត់បានទេ! មកវត្តនុងគេហៅថាវត្តបុត្រត្រង់ទៀតណា!

ក៖ចាស

ខ៖ មកនៅវត្តចឹងទៅ មើលទៅគាត់រាងធូរហើយ បានដើរទៅទៀតទៅ

ក៖ ដើរទៅទៀតទៅរហូតមកដល់!ក៏សុំឡានកងទ័ពវៀតណាម?

ខ៖ ហ្នឹងហើយក៏សុំឡានកងទ័ពវៀតណាមជិះ! ជិះមកដល់!

ក៖ ចាសបានធ្វើដំណើរមកដល់ខេត្តកំពង់ចាម?

ខ៖ មកដល់កន្លែងប្រាធាយវា!

ក៖ ចឹងបន្ទាយវាឈ្មោះស្រុកប្រាធាយ?

ខ៖ នៅប្រាធាយចាស! ដល់ហើយទៅវាទំលាក់យើងនៅឯនុង

ក៖ ចឹងចាប់ដៃគ្នានៅឯណា?

ខ៖​នៅក្រោមដើមខ្វិន ហើយទៅផ្ទះតានុង ធ្វើនេសាទត្រីនោះ គាត់ចេះតែអោយត្រីយកមកធ្វើចឹងទៅ ហើយចឹងម្តាយខ្ញុំនៅក្រោមខ្វិតនុងនៅចាំចឹងទៅ ហើយបងខ្ញុំនិងបងខ្ញុំដើររើសគួស្រូវ! យកមកបុកដាំបាយ!

ក៖ ចឹងបងស្រីត្បាលបុកហ្នឹងយកមកដាក់នៅក្នុងខ្លួនតែម្តង?

ខ៖ អត់ទេ!

ក៖ ខ្ចីផ្ទះ! ចឹងកាលនុងបានត្បាលនុងបុកដែរ

ខ៖ ខ្ចីផ្ទះតា

ក៖ ហឹម!ចឹងបន្តមកទៀត តើមានយ៉ាងម៉េចទៀតរឿងបន្តទៅមុខទៀត?

ខ៖ ដល់ពេលទៅនៅឯនុងបានមានម្តាយ យាយយីម

ក៖ ចាសឈ្មោះយាយយីមនេះគាត់នៅពាមក្នុង!

ខ៖ នៅពាមក្នុង!

ក៖ ចាស

ខ៖ គាត់ដឹងដំណឹងហើយគាត់ទៅយកមកផ្ទះវិញ!

ក៖ ដល់ពេលទៅយកចាស! បានមកនៅឯផ្ទះអ្នកណាដែរដំបូង?នៅផ្ទះយាយយីមហ្នឹង?

ខ៖ ចាសដំបូង នៅផ្ទះយាយយីម យាយយឿនហ្នឹង នៅជើង

ក៖ ចាសទៅនៅ! តើទៅនៅបានរយៈពេលប៉ុន្នានដែរ?

ខ៖ បានរយៈពេលប្រហែលជា១ខែ ពេលនុងដូចថាគាត់ថាយើងនៅមានទ្រព្យសម្បត្តិនោះ ចឹងហើយគាត់ទៅយកដល់ពេលទៅយកនុង ដូចថាយើងអស់នោះ

ក៖ ចាសចឹងបានប្រហែលជា១ខែហើយ

ខ៖ អស់ហើយ

ក៖ ដូចជាទ្រព្យសម្បត្តិអីនុងដាក់នៅក្នុងបំពុងឬស្សីហេស?

ខ៖ ចាសដូចជាមាស! នៅក្នុងបំពង់ឬស្សីនុង ដូចជាខ្សែក្រវ៉ាត

ក៖ ចឹងដូចជាមាសដែរ?

ខ៖ ចាសខ្សែក្រវ៉ាត់បានធ្វើជាមាសដែរ!

ក៖ ខ្សែក្រវ៉ាត់នុងចែទីឯងមានបានដឹងថាមានប៉ុន្នានដំឡឹងដែរ?

ខ៖ ខ្សែក្រវ៉ាត់ហេស! ២០ដំឡឹង

ក៖ គេហៅក្បាច់អ្វីគេ?

ខ៖ ខ្សែក្រវ៉ាតដែលពួកគេរាំរបាំងនោះ

ក៖ អូខ្សែក្រវ៉ាត់គេរាំងរបាំង ក្រវាត់សំពត់នុងហេស?

ខ៖ ចាស!

ក៖ ចឹង២០ដំឡឹងហើយដល់ពេលមាសដាក់នៅក្នុងបំពង់ឬស្សីអីចឹង? ហើយដល់ពេលយាយយឿននេះគាត់បានដឹងដំណឹង

ខ៖ ចាសហើយដល់ពេលមាសអីនេះច្រើនណាស់!

ក៖ អត់ដឹងទេ ចឹងពេលនុងបើសិនជាដឹងយកមកទទួល យកមកនៅជាមួយនឹងគាត់ គាត់បានប្រកបមុខរបរយាយយីមហ្នឹងណា

ខ៖ ចាស!

ក៖ តើគាត់មានប្រកបមុខរបរធ្វើអ្វី?

ខ៖​គាត់ប្រកបមុខរបរធ្វើបាញ់ហយ!

ក៖ ក៏ជួយគាត់អីចឹងទៅ

ខ៖ ជួយគាត់ធ្វើបាញ់ហយទៅ ទូលយកទៅលក់នៅតាកុតនោះ

ក៖ ចាសលក់ដូរអីជាមួយនឹងគាត់ចឹងទៅ ទទួលដល់ពេលថ្ងៃមួយនោះយ៉ាងម៉េចដែរ?

ខ៖ ទទួលថ្ងៃមួយនោះ គាត់អត់នៅផ្ទះនោះទេយាយយីម នៅយាយយឿន

ក៖ ចាស

ខ៖ ហើយចឹងដេញពីលើផ្ទះ

ក៖ ចឹងគាត់បានឈ្មោះយាយយឿននឹងបាន?

ខ៖ បានដេញ !

ក៖ ចាសដេញ!

ខ៖ ដេញចុះលើផ្ទះ! ចាសដេញហើយយាយស្រូយ

ក៖ ចាសចឹងយាយស្រូយនុងក៏ហៅគាត់មកនៅជាមួយ?

ខ៖ ចាស!នៅជាមួយនឹងគាត់បានប្រហែលជា៤ទៅ៥ឆ្នាំ រួចទៅបានវាទៅនៅផ្ទះ ខាងអីលិចនេះ

ក៖ ចាសចឹងនៅបាន៤ទៅ៥ឆ្នាំដែរចឹងបានយូរដែរនេស?

ខ៖ ចាស

ក៖ ចាស

ខ៖ចឹងហើយបានទៅនៅឯលិច! គេអោយផ្ទះនៅលិចនោះ

ក៖ ចាសចឹងទ្រាញ៉នោះប្តីគេចេញទៅខាងកំពង់សោម?

ខ៖ ចាស

ក៖ ចឹងនៅកំពង់សោម

ខ៖ ចឹងគាត់អោយទៅនៅ

ក៖ ដល់ចឹងគាត់អោយទៅនៅចឹងទៅ បានប្រហែលប៉ុន្នានដែរ?

ខ៖ បានប្រហែល១ឆ្នាំហើយគេដេញទៀត!

ក៖ ចឹងគេបានជួសជួលដែរផ្ទះនុង!

ខ៖ ចាស! ជួសជុលដែរប្រក់ស្លឹកប្រក់អីនុង

ក៖ ចាស! ហ្នឹងហើយ!

ខ៖ រួចចឹងទៅ គេដេញចេញពីនុងមកទៀត!បានមកនៅផ្ទះម្តាយនេះ

ក៖ ចឹងនៅទ្រាទ្រីនិងឆេឡាយ?

ខ៖ ឡុងឡាយ

ក៖ ចាស! មកនៅហ្នឹង!

ខ៖ មកនៅហ្នឹងជាមួយនឹងគាត់!

ក៖ ចឹងបានសុខសាន្តដែរបានរយៈពេលបានប៉ុន្នានដែរ?

ខ៖ ប្រហែលជា២ឆ្នាំ

ក៖ ហើយក៏ចេញពីនុងទៅ?

ខ៖ អត់ចេញនោះទេ ឈប់ចេញហើយ បានមកនៅឯនុងបាន២ឆ្នាំ!

ក៖ ចឹងដល់ពេលចាសៗ នៅជាមួយអ៊ីឡុយឡាយនុងបាន២ឆ្នាំណា?

ខ៖ ចាស

ក៖ ចឹងដល់ពេលមកនៅជាមួយនឹងអ៊ីម្នាក់ទៀត?

ខ៖ អូនៅកំពង់ធំនុងហេស?

ក៖ ចាសឈ្មោះអ្វី?

ខ៖ ប៉ាសុជាតិធាវង្ស

ក៖ គាត់ហៅថាម៉េច?

ខ៖ គាត់ហៅមីងៗ!

ក៖ ចឹងត្រូវជាក្មួយ!

ខ៖ ចាសក្មួយ

ក៖ទៅនៅឯកំពង់ធំនុងហេស មានកេរអាករអីគាត់នៅឯនុងណា?

ខ៖ ចាស!

ក៖ ចឹងទៅផ្ទះក្មួយនុងទទួលក្មួយនុង យ៉ាងម៉េចដែរ?

ខ៖ ក្មួយពេលនុងគាត់សួររកដែរ គាត់នឹកឃើញ ដល់ពេលគាត់ដឹងដំណឹងទៅ គាត់ទៅ ដល់ពេលគាត់ទៅចឹងទៅ បានគាត់អោយលុយមកធ្វើផ្ទះហ្នឹងណា!

ក៖ ចឹងប៉ុន្តែមុននឹងគាត់អោយលុយនុងដែរ តើគាត់ឃាត់ហេស?

ខ៖ គាត់បានឃាត់នៅពេលនុងដែរ គាត់អោយលុយ ថាចាស់ៗនៅឯនុងទៅ ដល់ចឹងថានៅភ្នំពេញ គាត់បានមកស្រុក គាត់ថាបានអោយដឹកឈើយកទៅធ្វើផ្ទះ

ក៖ ចាស

ខ៖ ឪពុកម្តាយខ្ញុំអត់ធ្វើទៀត! ចាស! គេហៅទៅម្តងទៀតទៅចឹងបានគេអោយលុយមកធ្វើផ្ទះហ្នឹង

ក៖ ចឹងប៉ុន្តែមុននឹងអោយលុយនុងដែរតើគាត់មានឃាត់ដេស?

ខ៖ ម្តាយខ្ញុំគាត់ឃាត់ដែរ គាត់អោយម្តាយខ្ញុំនៅឯនុងទៅ បើសិនជាគាត់មិនៅផ្ទះទេ គាត់ទៅនៅឯភ្នំពេញ ហើយម្តាយខ្ញុំអត់នៅទេ! ដល់ពេលអត់នៅទៅ គេអោយម្តាយខ្ញុំធ្វើសំបុត្រចេញពីខាងនេះទៅដើម្បីដឹកឈើយកមកធ្វើផ្ទះ

ក៖ ចាស!

ខ៖ ហើយក៏ម្តាយខ្ញុំអត់មានធ្វើទៀត

ក៖ អត់មានធ្វើសំបុត្រទៀត!

ខ៖ ធ្វើសំបុត្រទៀត ដល់ពេលគេហៅទៅម្តងទៀត ទៅហើយបានគេអោយលុយមកធ្វើផ្ទះ

ក៖ ហឹមចឹងបានគេអោយលុយប៉ុន្នានដែរ?

ខ៖ កាលនុងខ្ញុំអត់មានបានដឹងដែរ ព្រោះអីខ្ញុំបានចេញធ្វើគ្រូទៅបង្រៀន

ក៖ ចឹងចេញបង្រៀន

ខ៖ ចាស! ភ្ជាក្រៀង

ក៖ ចាស

ខ៖ ហើយកាលនុងគាត់បានទៅ៣ដង

ក៖ ចឹងបានទិញដីនិងផ្ទះបានរស់នៅបច្ចុប្បន្នហ្នឹងហេស?

ខ៖ ចាស!

ក៖ ហើយចឹងទៅ​រួចទៅដីនុងក្បាលប៉ុន្នានហើយបណ្តោយប៉ុន្នានដែរបងស្រី?

ខ៖ ដីហ្នឹងក្បាល១៥

ក៖ ចឹងបណ្តោយ?

ខ៖ បណ្តោយ២០

ក៖ ចាស! ហឹម! អឺ បងស្រីរហូតមកដល់សព្វថ្ងៃនេះ យើងកំព្រាឪពុកម្តាយ ហើយនៅតែម្នាក់ឯងនោះទេ ! តែបងមានដូចថាអនាគតទៅមុខទៀត បើសិនជាមានគេចូលមកដណ្តឹងអីតើបងស្រីមានបានយល់ព្រមទេ?

ខ៖ បើសិនជាមានគេស្តីចូលដណ្តឹងខ្ញុំមិនអាចយល់ព្រមនោះទេ ព្រោះខ្ញុំគ្មាននិស្ស័យ

ក៖ ចាសហឹមគ្មាននិស្ស័យចឹងមានន័យថាយើងឥឡូវហ្នឹងតាំងចិត្តថានឹងនៅតែម្នាក់ឯងរហូតចឹងទៅ?

ខ៖ចាស!

ក៖ចាស! ចឹងមុននឹងបញ្ចប់តើបងស្រីមានពាក្យពេចន៏អ្វីដើម្បីផ្តាំផ្ញើដល់ប្អូនៗជំនាន់ក្រោយណា?

ខ៖ ចាស

ក៖​ដូចជា?

ខ៖ អឺ ដូចជា! ចំណេះដឹងរបស់យើងហ្នឹង ហើយនិង ប្រពៃណីខ្មែរ នៅក្នុងការរៀបអាពាហ៏ពិពាហ៏ នំមិនធំជាងនា ដូចជាកាស្លៀកពាក់

ក៖ ចឹងកុំយកតាមគេហួសហេតុពេក!

ខ៖ ចាសកុំយកតាមគេហួសហេតុពេក

ក៖ ចាសអោយចេះថែរក្សា! ប្រពៃណីដូនតាយើងមានយូរយាណាស់មកហើយណា ចឹងជាអត្តសញ្ញាណរបស់កូនខ្មែរយើង ដូចនេះយើងត្រូវតែចេះថែររក្សា តទៅមុខទៀតនេស?

ខ៖ ចាស

ក៖ ចាសចឹងមានអ្វីទៀតដេស អោយចេះ?

ខ៖ ជាពិសេសអោយតែយើងចេះគោរពចាស់ទុំ ព្រះសង្ឃ ហើយអ្នកដែលអាយុច្រើនជាងយើង!

ក៖ ចាស!

ខ៖ ដូចជាចាស់ព្រឹតធិចារ្យ គ្រូបង្រៀន! ម្តាយអីហ្នឹង

ក៖ ចាសឪពុកម្តាយជាអ្នកមានគុណជាទំងន់! ចឹងចេះស្តាប់គាត់គោរពគាត់! ហើយចេញទៅក្រៅមានចាស់ទុំព្រឹតធិចារ្យអីនុង អោយគោរពប្រពៃណីយើងហើយដូចថា អោយសំពះអោនលំទោនអីណា!

ខ៖ ចាស!

ក៖ ចឹងមានតែចឹងណា

ខ៖ ចាស!

ក៖ ហើយតើមានអ្វីទៀតដេស?

ខ៖ អត់

ក៖ ចឹងខ្ញុំសូមអរគុណបងស្រីច្រើនដែលបានលះបង់ពេលវេលា ដល់មានតំលៃនេះអនុញ្ញាតអោយខ្ញុំធ្វើការសម្ភាសដឹងអំពីជីវៈប្រវត្តិរបស់បងស្រី ចាស ចឹងមុននឹងបញ្ចប់នេះខ្ញុំសូមថតរូបរបស់បងស្រី១ប៉ុសនិងបទសម្ភាសនេះ យកទៅថែរក្សា ចាស់ៗជំនាន់មុនហ្នឹងទុកអោយក្មេងៗ ជំនាន់ក្រោយ ចាសយកទៅដាក់នៅសកលវិទ្យាល័យរបស់ គេហៅថាសកលវិទ្យាល័យBYUនៅUSA ចឹងតើបងស្រីអោយប្អូនយកទៅដាក់នៅលើគេហៈទំព័រនេះដែរឬទេ?

ខ៖ អោយ

ក៖ ចឹងប្អូនសូមអរគុណបងស្រីច្រើន ហើយសូមជូនពរបងស្រីអោយមានអាយុវណ្ណៈសុខៈពាលៈកុម្បីឃ្លានឃ្លាតឡើយ! ចាសប្អូនសូមជម្រាបលា!

ខ៖ ចាស!